Autooksidacija

**Autoksidacija** je svaka oksidacija na otvorenom ili u prisustvu kisika (a ponekad i UV zračenja) i oblika peroksida i hidroperoksida. Klasičan primjer autooksidacije je jednostavni eter, dietil eter, čiji peroksid može biti opasan eksploziv. Može se smatrati sporim, besplamenim sagorijevanjem materijala dok reaguje s kisikom. Autooksidacije je važna, jer je korisna reakcija za pretvaranje spojeva u oksigenirane derivate, ali i zbog toga što se javlja u situacijama u kojima se ne želi (kao kod destruktivnog pucanja gumenog materijala u automobilskim gumama ili u užegnuću).

Iako gotovo sve vrste organskih materijala na zraku podliježu oksidaciji, određene vrste su posebno sklone **autooksidaciji**, uključujući i nezasićene spojeve koji imaju alilinske ili benzilske atome vodika. Putem autoksidacije ovi materijali se pretvaraju u hidroperokside.
 
## Mehanizam
Autoksidacija je lančani proces slobodnih radikala. Takve reakcije se mogu odvijati u tri koraka: inicijacija, propagacija i terminacija. U procesu inicijacije, neki događaj uzrokuje formiranje slobodnih radikala. Naprimjer, slobodni radikali se mogu proizvesti namjerno raspadanjem inicijatora radikala, kao što je benzoil peroksid. U nekim slučajevima, inicijacija nastaje procesom koji nije dobro poznat, ali se smatra da je spontana reakcija kisika sa materijalom sa lahko izdvojivim vodikom. Destruktivne procese autooksidacije također pokreću zagađivači kao što su oni u smogu.

Kada su slobodni radikali formirani, oni reagiraju u lancu pretvaranjem materijala u hidroperoksid. Lanac se okončava prestankom reakcije u kojoj se slobodni radikali sudaraju i kombiniraju svoje neobične elektrone formirajući novu vezu.

**Inicijacija lanca**
:\mathrm{ROOH + RH \ \xrightarrow {energija} \ RO{\cdot} + {\cdot}OH + RH \ \longrightarrow {} \ RO{\cdot} + H_2O + R{\cdot} \quad}

:\mathrm{RO{\cdot} + RH \ \xrightarrow {H-apstrakcija} \ R{\cdot} + ROH \quad}

**Širenje lanca** (propagacija)
:\mathrm{R{^{\cdot}} + O_2 \ \xrightarrow {brza} \ ROO{^{\cdot}}}

:\mathrm{ROO{^{\cdot}} + RH \ \xrightarrow {H-apstrakcija} \ ROOH + {^{\cdot}}R}

**Terminacija**
:\mathrm{2 ROO{^{\cdot}} \ \xrightarrow {} \ 2 RO{^{\cdot}} + O_2 \ \longrightarrow {} \ ROH + QO + O_2}

**Izvor: alkohol i keton**
:\mathrm{ROOH + ROO{^{\cdot}} \ \longrightarrow {} \ ROOH + Q{^{\cdot}}OOH \ \longrightarrow {} \ ROOH + QO + ^{\cdot}OH }

:\mathrm{ROOH + QO + ^{\cdot}OH + RH \ \longrightarrow {} \ ROOH + QO + H_2O + R^{\cdot} \ \longrightarrow {} \ RO^{\cdot} + ROH + QO + H_2O }

## Stopa reakcijije
U stabilnom stanju, koncentracija lančano-nosećih radikala je konstantna, tako da je stopa inicijacije jednaka stopi terminacije.
:\mathrm{r_{init} = k_{init} \cdot [ROOH] = k_{term} \cdot [ROO^{\cdot}]^2}
:\mathrm{r_{prop} = k_{prop} \cdot [RH] \cdot [ROO^{\cdot}] = k_{prop}\cdot [RH] \cdot \sqrt[\,]{\frac{k_{init}}{k_{term}}}\cdot \sqrt[\,]{[ROOH]}}

## Autoksidacija u industriji
Autoksidacija je proces od izuzetnog ekononomskog utjecaja, jer sve namirnice, plastika, benzini, ulja, guma i drugi materijali koji moraju biti izloženi zraku prolaze kontinuirane destruktivne reakcije ovog tipa. Sve plastike i gume, a i većina obrađena hrane sadrži antioksidante da ih zaštite od napada kisika.

U hemijskoj industriji mnoge hemikalije se proizvode autooksidacijom:
* U kumen procesu fenol i aceton se prave od benzena i propilena;
* autooksidacija cikloheksana daje cikloheksanol i cikloheksanon;
* *p*-ksilen se oksidira u tereftalnu kiselinu;
* Etilbenzen se oksidira u etilbenzen hidroperoksid, epoksidacijski agens u propilen oksid/stiren procesu POSM.

## Autokidacija u hrani 
Dobro je poznato je da se masti lahko užegnu, čak i kada se čuvaju na niskim temperaturama. To se posebno odnosi na polinezasićene masti.

Kompleksne mješavine jedinjenja koja se nalaze u vinu, uključujući i polifenole, polisaharide i proteine, može proći autooksidacije tokom procesa starenja. Jednostavni polifenoli mogu u vinima dovesti do stvaranja B-tipa procijanidina. or in model solutions. Ovo je povezano sa procesom sprečavanja promjena karakteristične boje. Ova pojava je također uočena i kod pirea od mrkve.

## Reference 
## Vanjski linkovi
Kategorija:Oksidacija
Kategorija:Organske redoks reakcije
Kategorija:Redoks reakcije
Kategorija:Fizikalna hemija